Limbažu novada pašvaldība

**Salacgrīvas Mūzikas skola**

Reģ. Nr. 50900001151; Pērnavas iela 29, Salacgrīva, Limbažu novads, LV-4033;

E-pasts salacgrivas.muzikas.skola@limbazunovads.lv; tālrunis 28386412

**IEKŠĒJIE NOTEIKUMI**

Salacgrīvā

SASKAŅOTS

Limbažu novada Izglītības pārvaldes vadītāja

(paraksts\*)

Valda Tinkusa

Datums skatāms laika zīmogā

13.05.2024. Nr. 1.8/1

**SALACGRĪVAS MŪZIKAS SKOLAS**

**IZGLĪTOJAMO UZŅEMŠANAS NOTEIKUMI**

*Izdoti saskaņā ar Valsts pārvaldes likumu,*

*Profesionālās izglītības likumu,*

*Skolas nolikuma IV nodaļas 12. punktu*

**I Vispārīgie noteikumi**

1. Salacgrīvas Mūzikas skolas Izglītojamo uzņemšanas noteikumi ( turpmāk tekstā – noteikumi) nosaka izglītojamo uzņemšanas prasības Salacgrīvas Mūzikas skolā ( turpmāk tekstā – izglītības iestāde ), iestājpārbaudījumu prasības un dokumentu pieņemšanas kārtību.
2. Izglītojamo uzņemšana izglītības iestādē notiek:
   1. Licencētās profesionālās ievirzes mūzikas izglītības programmās:
      1. Taustiņinstrumentu spēle *–* izglītības programmas kods 20V 212 01 1, *Klavierspēle, Akordeona spēle*;
      2. Pūšaminstrumentu spēle – izglītības programmas kods 20V 212 03 1, *Flautas spēle, Klarnetes spēle, Saksofona spēle, Trompetes spēle, Eifonija spēle, Trombona spēle*;
      3. Sitaminstrumentu spēle – izglītības programmas kods 20V 212 04 1, *Sitaminstrumentu spēle*.
   2. Interešu izglītības programmā *Sagatavošanas klase* – *Klavierspēle, Blokflautas spēle, Sitaminstrumentu spēle.*
3. Mācību ilgums profesionālās ievirzes izglītības programmās ir 8 gadi.
4. Izglītojamo skaitu profesionālās ievirzes izglītības programmās nosaka valsts mērķdotāciju apmērs un pašvaldības finansējums.
5. Izglītojamo skaitu sagatavošanas klasē nosaka pašvaldības finansējums.
6. Iestājpārbaudījumi tiek organizēti maija beigās/ jūnija sākumā un augusta pēdējā nedēļā. Papildus izglītojamo uzņemšana var notikt arī septembrī.
7. Informācija par izglītojamo uzņemšanu tiek publiskota Limbažu pašvaldības mājaslapā un sociālo tīklu vietnē *Facebook.*

**II Dokumentu iesniegšanas kārtība**

1. Stājoties profesionālās ievirzes izglītības programmās, iesniedzami šādi dokumenti:
   1. skolas direktorei adresēts iesniegums uz veidlapas, kas aizpildīts elektroniski (pieejams [Salacgrīvas Mūzikas skola | Limbažu novada pašvaldība (limbazunovads.lv)](https://www.limbazunovads.lv/lv/filiale/salacgrivas-muzikas-skola) ) vai rakstiski;
   2. izraksts no stacionārā/ambulatorā pacienta medicīniskās kartes (veidlapa Nr. 027/u);
   3. uzrādīt personu apliecinošu dokumentu ( dzimšanas apliecību);
   4. pārejot no citas profesionālās ievirzes mūzikas izglītības iestādes, iesniegt iepriekšējās iestādes izsniegtu liecību.
2. Stājoties interešu izglītības programmās *Sagatavošanas klase* un *Izvēles instruments,* jāiesniedz skolas direktorei adresēts iesniegums uz veidlapas, uzrādot personu apliecinošu dokumentu.
3. Dokumenti jāiesniedz, ierodoties uz iestājpārbaudījumiem.

**III Uzņemšanas pamatprincipi**

1. 1.klasē un Sagatavošanas klasē izglītojamos uzņem ar un bez priekšzināšanām mūzikā.
2. Profesionālās ievirzes izglītības programmās izglītojamos uzņem līdztekus vispārējās pamatizglītības programmas 1.vai 2.klasei. Atsevišķos gadījumos, ņemot vērā izglītojamā spējas, fizisko attīstību un muzikālās dotības, var būt atkāpes no noteiktā uzņemšanas vecuma.
3. Interešu izglītības programmā *Sagatavošanas klase* izglītojamie tiek uzņemti no 5 līdz 7 gadu vecumam.
4. Pēc interešu izglītības programmas *Sagatavošanas klase* apguves, pamatojoties uz Uzņemšanas komisijas lēmumu, izglītojamais var tikt uzņemts profesionālās ievirzes izglītības programmas 1.klasē bez iestājpārbaudījumiem.
5. Izglītības iestādē uzņem izglītojamo, kuram:
   1. ir interese par mūziku;
   2. ir elementāras muzikālās dzirdes, atmiņas un ritma izjūtas dotības;
   3. fizioloģiskā attīstība atbilst konkrētā mūzikas instrumenta apgūšanas uzsākšanai.
6. Izglītojamo uzņemšana iestādē notiek saskaņā ar atklāta un vienlīdzīga konkursa principiem.

**IV Iestājpārbaudījumu prasības**

1. Izglītojamo uzņemšanai profesionālās ievirzes izglītības programmās tiek noteikti iestājpārbaudījumi:
   1. Muzikālās dzirdes pārbaude - nodziedāt vienu dziesmu ar vārdiem, atkārtot ar balsi pedagoga nospēlētās vai nodziedātās skaņas;
   2. Ritma izjūtas pārbaude- atkārtot pedagoga plaukšķinātas vai uz klavierēm atskaņotās melodijas ritmiskās frāzes zīmējumu;
   3. Muzikālās atmiņas pārbaude- atkārtot ar balsi pedagoga atskaņoto melodiju;
   4. Fizioloģiskā attīstība atbilstoši konkrētā mūzikas instrumenta spēles īpatnībām.
2. Interešu izglītības programmās izglītojamos uzņem bez iestājpārbaudījumiem.

**IV Uzņemšanas komisija**

1. Uzņemšanas komisiju vienam mācību gadam izveido un ar rīkojumu apstiprina izglītības iestādes direktore.
2. Komisija iestājpārbaudījumus vērtē 10 punktu skalā un to vērtība tiek pielīdzināta ballu sistēmai, t.i., viens punkts ir viena balle.
3. Uzņemšanas rezultāti tiek atspoguļoti komisijas sēdes protokolā, ko paraksta visi komisijas locekļi.
4. Uzņemšanas rezultātus paziņo ne vēlāk kā 5 ( piecu) darba dienu laikā pēc iestājpārbaudījumu norises pēdējās dienas, ievērojot personu datu aizsardzību.
5. Uzņemšanas komisijas lēmumu par izglītojamo uzņemšanu izglītības iestādē direktore apstiprina ar rīkojumu.

**V Konsultācijas**

1. Pirms iestājpārbaudījumiem var tikt organizētas konsultācijas, informāciju publiskojot Limbažu novada pašvaldības mājaslapā, izglītības iestādē pie ziņojuma dēļa 1.stāva gaitenī un sociālajā vietnē *Facebook.*
2. Konsultāciju saturs, darba metodes un prasības ir līdzīgas iestājpārbaudījumu prasībām, bet ne identiskas.
3. Konsultācijas tiek organizētas bez maksas.
4. Konsultāciju gaitā konstatētie novērojumi nedrīkst ietekmēt iestājpārbaudījumu rezultātus.

**VI Mācību uzsākšana, arhīvs**

1. Mācību gada sākumu nosaka attiecīgie Ministru kabineta noteikumi.
2. Uzņemtos izglītojamos, kuri 10 dienu laikā bez attaisnojoša iemesla neierodas uz nodarbībām, ar izglītības iestādes direktores rīkojumu atskaita no izglītības iestādes izglītojamo saraksta.
3. Ar uzņemto izglītojamo vecākiem izglītības iestādes direktore slēdz sadarbības līgumu.
4. Uzņemto izglītojamo iesniegumi un pārējie dokumenti tiek glabāti saskaņā ar izglītības iestādes lietu nomenklatūru.

**VII Noslēguma jautājums**

1. Grozījumus noteikumosvar izdarīt pēc izglītības iestādes vadības vai Pedagoģiskās padomes priekšlikuma.
2. Atzīt par spēku zaudējušiem Skolas 2016.gada 18.maija iekšējos noteikumus- „Audzēkņu uzņemšanas noteikumi” ar grozījumiem 2020.gada 18.martā.

Direktore ( paraksts\*) Katrīna Žibala

\*ŠIS DOKUMENTS IR PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU